cyanic-selkie/wikianc huggingface dataset:
IFK Mariehamn
IFK Mariehamn on pelannut Veikkausliigassa kaudesta 2005 alkaen ja voittanut Suomen mestaruuden kaudella 2016. IFK Mariehamn pelaa kotiottelunsa Wiklöf Holding Arenalla, ja seuran tunnusvärit ovat vihreä ja valkoinen, jotka esiintyvät kotipeliasussa, jossa paita ja sukat ovat valkoiset, housut vihreät. Vieraspeliasu on kokokeltainen.
Muita seuran lajeja ovat pöytätennis, keilailu, yleisurheilu, käsipallo, jääkiekko, suunnistus ja uinti.
Historia
IFK Mariehamn on perustettu 1919; jalkapallo tuli virallisesti ohjelmaan vuonna 1935, jolloin seuran jalkapallojaosto perustettiin. Naisten joukkue muodostettiin 1971.
Ensimmäisen kerran IFK Mariehamn pelasi SPL:n sarjoissa 1945 (tuolloin 3. korkein sarjataso eli Maakuntasarja), 1972 seura pelasi ensimmäistä kertaa toiseksi korkeimmalla sarjatasolla (II divisioona ). I divisioonassa (nyk. Ykkönen) IFK Mariehamn vietti kaudet 1977–78, ja 2004. Vuodesta 2005 alkaen IFK Mariehamn on pelannut Veikkausliigassa.
Vuonna 2015 seura voitti 1. kerran jalkapallon Suomen Cupin kukistamalla Valkeakoskella käydyssä loppuottelussa FC Interin maalein 2-1.
Veikkausliigan kaudella 2016 IFK Mariehamn voitti Suomen mestaruuden. Suomen Cupin 2019 loppuottelussa IFK Mariehamn hävisi kotistadionillaan Ilvekselle 0–2.
Stadion
right|thumb|Wiklöf Holding Arena
IFK Mariehamn pelaa kotiottelunsa Wiklöf Holding Arenalla (ent. Idrottsparken), joka avattiin yleisölle 1932. Vuonna 1968 kentälle rakennettiin täysimittainen jalkapallonurmikenttä. IFK Mariehamnin noustua Veikkausliigaan kentälle asennettiin valot 2005, ja uusi pääkatsomo avattiin kaudella 2006. Stadionin pääkatsomossa on 1 637 katettua istumapaikkaa.
Pelaajat ja valmentajat
''Päivitetty 1. toukokuuta 2021.''
Sarjasijoitukset vuodesta 1993
Pääsarja
Melissa Leo
Melissa Chessington Leo (s. 14. syyskuuta 1960 New York) on yhdysvaltalainen Oscar-palkittu näyttelijä.
Leo aloitti näyttelijänuransa 1980-luvun puolivälissä yhdysvaltalaisessa saippuasarjassa All My Children. Hän sai parhaan naispääosan Oscar-ehdokkuuden elokuvasta Frozen River (2008). Vuonna 2010 hän näytteli Alice Wardia elokuvassa Taistelija, josta hänet palkittiin parhaan naissivuosan Oscarilla, Golden Globella ja SAG-palkinnolla. Hän on näytellyt myös muun muassa elokuvissa 21 grammaa, Oblivion ja Vangitut. Leo palkittiin Primetime Emmyllä roolistaan televisiosarjassa Louie vuonna 2013.
Biotherm
Biotherm on vuonna 1952 perustettu ranskalainen kosmetiikkamerkki. Sen omistaja on L’Oréal.
Rocket
Rocket voi tarkoittaa:
WRC: FIA World Rally Championship
WRC: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windowsille, PlayStation 3:lle ja Xbox 360:lle vuonna 2010. Peli sisältää kuljettajat, radat ja tallit rallin MM-sarjan kaudelta 2010 ja kolmelta oheisluokalta: Production World Rally Championship, Super 2000 World Rally Championship ja Junior World Rally Championship.
USS Miami (SSN-755)
USS Miami (runkonumero SSN-755) oli Yhdysvaltain laivaston Los Angeles -luokan ydinsukellusvene.
Valmistus
Alus tilattiin 28. marraskuuta 1983 General Dynamics Electric Boat Divisionilta Grotonista Connecticutista, missä rakentaminen aloitettiin 24. lokakuuta 1986. Alus laskettiin vesille 12. marraskuuta 1988 kumminaan rouva Jane P. Wilkinson ja liitettiin laivastoon 30. kesäkuuta 1990.
Palvelus
Alus sijoitettiin käyttöön otettaessa Grotonin laivastotukikohtaan Connecticutiin.
Aluksella syttyi 23. toukokuuta 2012 noin kello puoli kuusi illalla tulipalo, joka saatiin sammumaan seuraavana aamuna noin puoli neljältä. Tuli sai alkunsa etuosasta, jossa sijaitsevat henkilöstön majoitustilat, komento- ja ohjauskeskus sekä torpedohuone. Kolme Portsmouthin laivastontelakan palomiestä, kaksi aluksen miehistönjäsentä sekä kaksi siviilipalomiestä saivat lieviä vammoja. Alustavien tutkimusten mukaan tuli sai alkunsa pölynimurista, jota käytettiin vuorojen vaihtojen lopulla tehtäviin siivouksiin ja joka oli varastoitu käyttämättömään tilaan. Alustaviksi korjauskuluiksi arvioitiin 22. elokuuta noin 450 miljoonaa dollaria ja korjaukset valmistuisivat 30. huhtikuuta 2015. Arvio sisälsi 10 prosentin marginaalin kustannusten nousulle.
Yhdysvaltain laivasto ilmoitti 6. elokuuta 2013 kongressille suunnitelmistaan keskeyttää aluksen korjaukset ja poistaa veneen käytöstä. Syynä oli uusien vikojen löytyminen ja kustannusten nousu 700 miljoonaan dollariin. Alus poistettiin käytöstä virallisesti 28. maaliskuuta 2014.
WRC 2: FIA World Rally Championship
WRC 2: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windowsille, PlayStation 3:lle ja Xbox 360:lle vuonna 2011. Peli sisältää kuljettajat, radat ja tallit rallin MM-sarjan kaudelta 2011.
Ciechanówin voivodikunta
250px|oikea|pienoiskuva|Ciechanówin voivodikunnan sijainti Puolan kartalla. Ciechanówin voivodikunta oli 1975–1998 yksi Puolan 49 voivodikunnasta. Sen hallintokeskus oli Ciechanów. Ciechanówin voivodikunnan alue jaettiin vuoden 1999 hallintouudistuksessa nykyisille Masovian ja Warmia-Masurian voivodikunnille.
Lada Kerho
Lada Kerho ry on suomalainen Lada- harrastajien autokerho. Yhdistyksen perustamiskokous pidettiin 2. helmikuuta 1997 Kangasalla tieliikenteen alan valtakunnallisessa erikoismuseossa Mobiliassa. Kerhossa oli vuonna 2015 noin 450 jäsentä, mutta parhaimmillaan jäsenmäärä on ollut noin 1 500. Kerho järjestää kokoontumisajoja ja tapahtumia.
Lada Kerho sai alkunsa televisiossa 1995 esitetystä Kummeli-ryhmän sketsistä ”Ladojen kokoontumisajot”. Kerho perustettiin virallisesti 1997. Ladoja oli vuonna 2010 rekisterissä 22 600, mutta esimerkiksi 1970-luvun Ladoja enää 350. Kaikista myydyistä jäljellä on kymmenkunta prosenttia.
Minna Minkkinen
Minna Maria Minkkinen (s. 17. huhtikuuta 1984) on tamperelainen poliitikko ja vasemmistoliiton 3. varapuheenjohtaja. Minkkinen on toiminut Tampereen kaupunginvaltuutettuna ja kaupunginhallituksen jäsenenä vuodesta 2013 alkaen.
Minkkinen valittiin jatkokaudelle vasemmistoliiton varapuheenjohtajaksi 10.–12.6.2022 Porissa pidetyssä puoluekokouksessa.
Koulutus ja työura
Minkkinen on opiskellut lähihoitajaksi Tampereen sosiaali- ja terveysalan opistossa ja valmistui vuonna 2003. Sosionomiksi Minkkinen opiskeli Hämeenlinnassa Hämeen ammattikorkeakoulussa josta valmistui 2008. Urheiluhierojaksi Minkkinen opiskeli vuonna 2018 Tampereen urheiluhierojakoulussa.
Minkkinen on työskennellyt muun muassa asunnottomien asuntolassa, haittoja vähentävässä terveysneuvonnassa ja lastensuojelussa.
Minkkinen on nostanut julkisuudessa esille päihdehuollossa näkemiään epäkohtia. Minkkinen on ollut myös vapaaehtoistöissä Kreikassa.
Minkkinen on toiminut myös huolto-viestintä- ja johtotehtävissä Suomen ITF Taekwon-Do maajoukkueessa.
USS Albany
USS Albany (runkonumero SSN-753) on Yhdysvaltain laivaston Los Angeles -luokan ydinsukellusvene.
Valmistus
Alus tilattiin 29. marraskuuta 1983 Newport News Shipbuilding and Drydock Companyltä Newport Newsistä Virginiasta, missä köli laskettiin 22. huhtikuuta 1985. Alus laskettiin vesille 13. kesäkuuta 1987 kumminaan rouva Nancy M. Kissinger ja otettiin palveluskeen 7. huhtikuuta 1990 ensimmäisenä päällikkönään komentaja Darl R. Anderson.
Alus oli viimeinen Yhdysvaltain laivaston sukellusvene, jolle suoritettiin kölinlasku ja sen jälkeen rakennettiin alus kölilleen. Se oli siten myös viimeinen Yhdysvaltain laivaston sukellusvene, joka suoritti vesillelaskun luiskaa pitkin veteen.
Alus muodosti USS Topekan kanssa erillisen alaluokan. Niiden painerungot oli osittain valmistettu lujemmasta HY-100-teräksestä muissa käytetyn HY-80-teräksen sijaan. Tällä testattiin uuden teräksen käyttöä valmistuksessa, mitä tietoa käytettiin uusien Seawolf-luokan alusten valmistuksessa. Uusi teräs mahdollisti aluksille suuremman sukellussyvyyden.
Palvelus
Albany lähti 11. maaliskuuta 2004 Sudanlahdelta Kreetalta vierailtuaan satamassa suunnitellusti. Alus saapui 30. heinäkuuta Norfolkin laivastotukikohtaan oltuaan kuusi kuukautta merellä. Alus ollut muun muassa yli 150 vuorokautta Persian- ja Omaninlahdella tukemassa terrorisminvastaista sotaa. Lisäksi se oli osallistunut Välimerellä Naton Summer Pulse 04 -harjoituksen osana pidettyyn MEDSHARK/Majestic Eagle -harjoitukseen, jonka tarkoituksena oli parantaa yhteistoimintaa alueella toimivien laivastojen välillä.
Mark H. Merrick luovutti 14. kesäkuuta 2007 aluksen päällikkyydeen Thad E. Nisbettille Norfolkissa. Alus oli 29. syyskuuta harjoituksessa Atlantilla USS Nassaun kanssa.
Alus lähti 25. huhtikuuta 2008 Norfolkista ja saapui 10. toukokuuta Sudanlahteen Kreetalle, jonne se palasi 11. kesäkuuta käytyään merellä. Alus palasi 18. marraskuuta kotisatamaansa vierailtuaan Augustanlahdella Italiassa, Marseillessa Ranskassa, Haakonsvernissa Norjassa, Jebel Alissa Arabiemiraateissa ja Manamassa Bahrainissa. Se siirrettiin 9. kesäkuuta 2009 huollettavaksi. Aluksen päällikkö Nesbitt luovutti 15. lokakuuta tehtävänsä Thomas R. Buchananille.
Albany lähti 12. helmikuuta 2010 Norfolkista vuorokauden suunniteltua myöhemmin odoteltuaan sään paranemista. Se saapui 22. helmikuuta Rotan laivastotukikohtaan Espanjaan. Alus palasi 11. elokuuta kotisatamaan matkattuaan 34 500 merimailia ja vierailtuaan muun muassa Faslanessa Skotlannissa, Haakonsvernissa Norjassa ja Lissabonissa Portugalissa.
Konstantínos Dimitriádis
Konstantínos ”Kóstas” Dimitriádis (, 1879 Asenovgrad, Bulgaria – 28. lokakuuta 1943 Ateena) oli kreikkalainen kuvanveistäjä.
USS Albany
Palvelus
Alus siirrettiin 16. maaliskuuta 2011 Northrop Grummanin telakalle huollettavaksi, mistä sen piti palata palvelukseen heinäkuun lopulla.
Konstantínos Dimitriádis
thumb|right|250px|Kopio Dimitriádisin olympiteoksesta Discobole Finlandaisesta [[Ateenan puistossa.]]
Częstochowan voivodikunta
250px|oikea|pienoiskuva|Częstochowan voivodikunnan sijainti Puolan kartalla. Częstochowan voivodikunta oli 1975–1998 yksi Puolan 49 voivodikunnasta. Sen hallintokeskus oli Częstochowa. Częstochowan voivodikunnan alue jaettiin vuoden 1999 hallintouudistuksessa nykyisille Świętokrzyskin, Łódźin ja Opolen voivodikunnille.
WRC 3: FIA World Rally Championship
WRC 3: FIA World Rally Championship on Milestonen kehittämä ja Black Bean Gamesin julkaisema ajopeli. Peli julkaistiin Microsoft Windows, PlayStation 3, PlayStation Vita ja Xbox 360lle vuonna 2012. Peli on julkaistu myös OnLive-palvelussa.
Projektiorganisaatio
Projektiorganisaatio voidaan käsitteellisesti ymmärtää kahdella eri tavalla. Sillä voidaan tarkoittaa
Kansalaisjournalismi (julkaiseminen)
Kansalaisjournalismi tarkoittaa kansalaisten harjoittamaa oma-aloitteista ja omaehtoista julkaisemista, joka tapahtuu usein Internetissä. Siihen voi kuulua itsenäistä tiedonhankintaa, blogikirjoittelua ja omien valokuvien julkaisemista.
Kansalaisjournalisti voi julkaista tuottamaansa sisältöä jollain yhteisöllisesti toimitetulla verkkosivustolla. Myös jotkin perinteiset tiedotusvälineet tarjoavat lukijoilleen mahdollisuuksia osallistua sisällön tuottamiseen verkkosivuillaan esimerkiksi ilmaisen blogialustan tai lukijavideoiden kautta. Kansalaisjournalismiin voidaan lukea myös verkkomedian uutisten kommenttikenttien keskustelut, joissa lukijat täydentävät uutisia tai korjailevat niiden virheitä.
Projektiorganisaatio
Kertakäyttöinen projektiorganisaatio
Kertakäyttöinen projektiorganisaatio puretaan kun tehtävä on suoritettu ja projekti päättyy. Projektiorganisaation koko voi vaihdella paljonkin projektin laajuudesta riippuen. Projektiorganisaation laajuus voi myös vaihdella huomattavasti sen mukaan, missä vaiheessa projekti kulloinkin on. Henkilöt (=resurssit) tulevat suorittamaan projektiin määrättyjä tehtäviä, jonka jälkeen he siirtyvät toiseen tehtävään joko organisaation toisessa projektissa tai sen ulkopuolella.
Projektiorganisaation kokoonpano voi koostua projektiryhmän ja ohjausryhmän lisäksi myös projektikohtaisista asiantuntijoista tai muista tukiryhmistä (esimerkiksi tekninen tukiryhmä). Projektiorganisaation toimivuus edellyttää osaavaa projektin ohjausta, josta yleensä vastaa projektipäällikkö. Projektin vastuut, valtuudet ja riittävät resurssit määritellään mahdollisimman tarkasti.
Puhdas projektiorganisaatio
Toimivan projektiorganisaation vahvuuksia ovatkin vahva kontrolli, selvä vastuullisuus ja selkeä kommunikointi organisaatiosta ulospäin. Riskitekijöinä voidaan pitää projektin suunnittelun puutteellisuudesta johtuvaa toiminnan läpinäkymättömyyttä sekä henkilöstön epätasaista työkuormaa.
Antti Loikkanen
Antti Olavi Loikkanen (s. 15. huhtikuuta 1955 Enonkoski) on suomalainen keski- ja kestävyysmatkojen juoksija. Loikkanen oli 1970-luvun lopulla ja 1980-alkupuoliskolla Suomen menestyneimpiä 800 ja 1 500 metrin juoksijoita. Suurimmat arvokisasaavutuksensa hän juoksi hallikisoissa.
Loikkanen voitti Suomen mestaruuden 800 metrillä vuonna 1979 ja 1 500 metrillä vuonna 1980. Hallissa hän voitti 1978 1 500 metriä, 1981 800 metriä ja 1985 jälleen 1 500 metriä. Ulkoratojen arvokisoissa hänen paras sijoituksensa oli Prahan EM-kisoissa 1978 1 500 metrillä juostu viides tila. Sisäratojen EM-kilpailuissa Milanossa 1978 hän voitti kultaa Suomen ennätysajalla 3.38,16. Samalla matkalla hän oli pronssilla 1982 ja 1983, sekä neljäs 1979 ja 1984 ja vielä kuudes 1985. Loikkanen osallistui myös Montrealin 1976, Moskovan 1980 ja Los Angelesin 1984 olympialaisiin sekä Helsingin MM-kisoihin 1983.
1 500 metrillä Loikkanen juoksi 16. kesäkuuta 1980 Imatralla ajan 3.36,3, joka käsin otettuna aikana on edelleen voimassa oleva Suomen ennätys. Pekka Vasalan aikaan 3.36,33 Münchenin olympialaisissa 1972 on vaikea verrata, koska se juostiin sähköisen eli tarkemman ajanoton aikana. 800 metrillä Loikkasen ennätys oli 1.47,1, jonka hän juoksi 12. kesäkuuta 1979 Imatralla. 3 000 metrillä Loikkanen juoksi Tampereella 21. kesäkuuta 1982 ajan 7.46,87, joka on kaikkien aikojen viidenneksi nopein suomalaisaika matkalla.
Urheilu-uransa jälkeen Loikkanen toimi palomiehenä ja urheiluhierojana. Seuratasolla hän edusti Enonkosken Pyrintöä, Vuoksenniskan Vesaa ja Savonlinnan Viestiä.
Kreikanvinttikoira
Kreikanvinttikoira on kreikkalainen koirarotu. Se on viime vuosien aikana harvinaistunut huomattavasti. Sukupuuttoon kuollut grecian greyhound on mitä todennäköisimmin eri rotu, eikä niitä tule sekoittaa keskenään.
Ulkomuoto
Kreikanvinttikoira on erittäin suuri ja vankkarakenteinen. Sillä on salukin tapaan hapsut hännässä ja korvissa muun karvapeitteen ollessa lyhyt ja tiiviisti ihonmyötäinen, ja se muistuttaakin tätä sillä erotuksella että on kookkaampi. Väritys on musta ruskein merkein. Säkäkorkeus on 80 cm.
Alkuperä
Kreikanvinttikoira polveutuu Lähi-idän vinttikoirista. Se jalostettiin pienen hirven ja jäniksen metsästykseen, ja sen tuli kyetä tehtäväänsä myös vuoristoissa. Nykyisin koirat metsästävät pareina, mutta alun perin niitä käytettiin laumoina.
USS Scranton (SSN-756)
USS Scranton (runkonumero SSN-756) on Yhdysvaltain laivaston palveluksessa oleva Los Angeles -luokan ydinsukellusvene.
Valmistus
Alus tilattiin 26. marraskuuta 1984 Newport News Shipbuilding and Drydock Companyltä Newport Newsistä Virginiasta, missä köli laskettiin 29. elokuuta 1986. Se laskettiin vesille 3. heinäkuuta 1989 kumminaan rouva Sarah McDade ja otettiin palvelukseen 29. tammikuuta 1991 Norfolkin laivastotukikohdassa ensimmäisenä päällikkönään John G. Meyer. Scranton on järjestyksessä toinen Yhdysvaltain laivaston alus, joka on nimetty pennsylvanialaisen Scrantonin kaupungin mukaan.
Palvelus
Alus sijoitettiin käyttöön otettaessa Norfolkin laivastotukikohtaan Virginiaan.
Alus laukoi 19. maaliskuuta Tomahawk-ohjuksia Libyaan operaatio Odyssey Dawnissa. Se saapui 25. maaliskuuta Sudanlahteen. Alus lähti 10. heinäkuuta Toulonista Ranskasta suunnitellun laivastovierailun päätyttyä. Alus saapui 17. elokuuta Norfolkiin oltuaan merellä seitsemän kuukautta. Se oli matkannut yli 42 000 merimailia ja vieraillut lukuisissa satamissa, yllä olevien lisäksi Rotassa Espanjassa ja Lissabonissa Portugalissa.
Paul A. Whitescarver luovutti 20. tammikuuta 2012 Norfolkissa aluksen päällikkyyden Seth Burtonille.
Päätykatos
pienoiskuva|250 px|Venezuelalainen päätykatos. pienoiskuva|200px|Eteishuoneellisen [[megaronin pohjapiirros.]] Päätykatos on rakennuksen lyhyellä sivulla oleva tavallisesti kolmelta sivulta avoin katos, jota sen yläpuolelle jatkuvat katon lappeet suojaavat ylhäältäpäin. Rakennuksen ovi on katoksen suojassa olevassa seinässä. Hirsirakennuksessa katon lappeet jatkuvat oviseinän etupuolelle sivuseinien yläosassa olevien pitkien hirsien ja pitkien vuoliaisten varassa. Katoksen etunurkat ovat perustaan ulottuvien pystysuorien pilarien varassa. Harjakattoisen katoksen päätykolmio on avoin tai ummistettu hirsin tai laudoituksella.
Päätykatoksellisen rakennuksen alkumuoto on esihistoriallinen rakennustyyppi, jonka katto lepäsi kannatinpilarien varassa. Rakennus muistuttaa paljon myös muinaiskreikkalaista megaronia. Se oli suorakulmainen yksihuoneinen talo, jonka vesikatto ulottui sivuseinien varassa oven etupuolelle. Megaronin kaltaiset asuinrakennukset olivat yleisiä Pohjolassa jo varhaiskeskiajalla. Tällaiseen käytännölliseen rakennusmuotoon oli päädytty eri puolilla Pohjolaa ilmeisesti itsenäisesti. Asuntona tällainen yksihuoneinen rakennus oli pisimpään varattomien ihmisten käytössä. Suomessa ja sukukansoillamme päätykatoksellinen rakennus oli yleinen 1900-luvulle saakka saunana ja pajana.
Fay Ajzenberg-Selove
pienoiskuva|Ajzenberg-Selove vuonna 2008. Fay Ajzenberg-Selove (13. helmikuuta 1926 Saksa – 8. elokuuta 2012 Yhdysvallat) oli yhdysvaltalainen ydinfyysikko.
Aarne Rahunen
Aarne Alpo Rahunen (3. toukokuuta 1889 Orimattila – 24. toukokuuta 1970 Helsinki ) oli suomalainen toimittaja.
Grecian greyhound
Grecian greyhound on sukupuuttoon kuollut kreikkalainen koirarotu. Tieteelliseksi nimeksi on aikoinaan esitetty Canis graius.
Aarne Rahunen
Rahunen oli päätoimittajana Heinolan Sanomissa vuosina 1913–1916, Etelä-Savossa vuonna 1918, Keski-Uudessamaassa vuosina 1919 ja 1922–1925, Suur-Karjalassa vuosina 1919–1920 ja Rauman Sanomissa vuosina 1920–1921. Hän työskenteli toimittajana myös Karjalan Aamulehdessä, Maaseudun Sanomissa, Ilta-Sanomissa ja Karjalassa ja oli välillä Etelä-Suomen Pankin ja Liittopankin Keravan konttorin hoitajana.
Oriselkä
Oriselkä on Pirkanmaalla Orivedellä sen keskustaajamassa sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 258 hehtaaria eli 2,6 neliökilometriä ja se on 2,8 kilometriä pitkä ja 1,9 kilometriä leveä. Sen lähiympäristö on alavaa savimaata lukuun ottamatta eteläpuolella sijaitsevaa Kannuksenvuorta, joka kohoaa noin 40 metrin korkeuteen. Järven koillisrannassa sijaitsee kosteikko, jota kutsutaan Onkiluodoksi.
Järvi on luodattu ja siitä on julkaistu syvyyskartat. Järven tilavuudeksi on saatu 17,3 miljoonaa kuutiometriä eli 0,0173 kuutiokilometriä. Sen keskisyvyys on 6,7 metriä ja suurin syvyys on 25,6 metriä, joka sijaitsee etelärannan tuntumassa olevassa laajemmassa syvänteessä Kannuksenniemen edustalla. Myös Lammassaaren pohjoispuolella on 21 metriä syvää.
Alfa Romeo Spider (1966)
Alfa Romeo Spider on Alfa Romeon vuosina 1966–1993 valmistama kaksiovinen kangaskattoinen avoauto, joka korvasi edeltäneen Giulietta Spiderin. Pitkän 27-vuotisen valmistusaikansa aikana mallia uudistettiin kolmeen kertaan, vuosina 1969, 1983 ja 1990. Mallin korvasi uusi etuvetoinen Spider vuonna 1994.
Oriselkä
Maantietoa
Järvessä on kuusi saarta. Niiden yhteispinta-ala on noin hehtaarin, mikä on noin 0,5 prosenttia järven kokonaispinta-alasta. Kaikki saaret ovat alle hehtaarin mutta yli aarin kokoisia. Suurimmat saaret ovat Martinsaari ja Lammassaari.
Alfa Romeo Spider (1966)
Sarja 1 (1966–1969)
Alfa Romeo Spider (epävirallisesti ”Duetto”) esiteltiin Geneven autonäyttelyssä keväällä 1966 Giulietta Spiderin seuraajaksi. Uusi Pininfarinan suunnittelema malli perustui 105/115-mallisarjan alustalle, ja alkuperäisenä moottorina oli kaksinokka-akselinen 1,6-litrainen (109 hv). Seuraavana vuonna mallivalikoimaa täydennettiin 1,8-litraisella (118 hv). Euroopassa moottori oli varustettu kaksoiskaasuttimella, Pohjois-Amerikassa mekaanisella Spica-polttoaineruiskulla. Myöhemmin samana vuonna 1,6-litraisen tuotanto päättyi, ja se korvattiin vuonna 1968 1,3-litraisella (89 hv) Spider Junior -mallilla.
Oriselkä
Maantietoa
Järven rantaviivan pituus on 11,7 kilometriä ja sen rannat ovat pääasiassa peltomaata. Alueen asutus on viljelyalueen haja-asutusta, mutta länsirannan lähelle ulottuu Oriveden keskustaajaman asuinalueita. Järven rannoille on rakennettu toistakymmentä vapaa-ajan asutusta. Keskustan jätevedenpuhdistamo sijaitsee Tähtiniemessä ja se laskee puhdistetut vedet järven länsirantaan.Tampereelta tuleva rautatie haarautuu järven lounaisrannassa pohjoiseen kulkevaksi Tampere–Haapamäki-rautatieksi ja itään kulkevaksi Orivesi–Jyväskylä-rautatieksi. Itäinen rata seuraa järven etelärantoja ja ylittää Penttilänlahden järvenpohjaa pitkin.
Alfa Romeo Spider (1966)
Sarja 2 (1969–1983)
Alfa Romeo Spider koki ensimmäiset uudistuksensa vuonna 1969. Alkuperäisen mallin pyöreä peräosa vaihtui pidempään pystysuoraan, minkä ansiosta myös tavaratilan koko kasvoi. Muita muutoksia olivat uudet ovenkahvat, viistompi tuulilasi ja uudenmalliset yläreunasta saranoidut polkimet.
Fay Ajzenberg-Selove
Ajzenberg-Selove syntyi Berliinissä aškenasijuutalaiseen perheeseen. Perhe muutti Pariisiin, ja Natsi-Saksan joukkojen miehitettyä Ranskan vuonna 1940 perhe muutti useiden maiden kautta New Yorkiin Yhdysvaltoihin. Hän opiskeli Michiganin yliopistossa ja Wisconsinin yliopistossa.
Alfa Romeo Spider (1966)
Sarja 2 (1969–1983)
Vuonna 1971 esiteltiin 2,0-litraisella (132 hv) moottorilla varustettu 2000 Spider Veloce, joka korvasi 1,7-litraisen seuraavaan vuoteen mennessä. 1,6-litraisen valmistus puolestaan alkoi samana vuonna uudelleen pelkistetympänä Junior-mallina. 1,3-litraisen tuotanto päättyi vuonna 1977.
Sarja 3 (1983–1989)
Seuraavat suuret uudistukset tehtiin vuonna 1983, jolloin malli sai mustat kumiset puskurit ja etusäleikön sekä pienen takaspoilerin, joka sekin oli mustaa kumia. 1,6-litraisen mallinimestä poistettiin Junior-merkintä.
Vuonna 1986 esiteltiin Spider 2.0 Quadrifolgio Verde, jossa oli perusmallista eroavat sivuhelmat sekä etu- ja takaspoilerit. Yhdysvalloissa kaikkien muiden versioiden myynti lopetettiin, ja Quadrifoglio Verde jäi ainoaksi Spider-malliksi.
Fay Ajzenberg-Selove
Ajzenberg-Selovelle myönnettiin ansioistaan tieteen parissa National Medal of Science -palkinto vuonna 2007.
Ajzenberg-Selove julkaisi myös muistelmakirjan A Matter of Choices: Memoirs of a Female Physicist.
Oriselkä
Vedenlaatu
Oriselkä kuuluu Oriveden reitille, jonka järvet ovat yleensä reheviä ja humuspitoisia. Sen vesistöjen kokonaisfosforipitoisuudet ovat vaihdelleet 20–30 mikrogrammaa litrassa vettä (µg/l). Vedenväri on ruskeaa ja sen väriluku on tyypillisesti 70–120 mg Pt/l.
Oriveden keskustaajaman jätevedenpuhdistamon kuormitus on aiheuttanut järveen rehevöitymishaittoja. Järven vedenlaatua on tutkittu runsaasti vuodesta 1963 alkaen. Seuraavassa on tulokset ennen vuotta 2000. Veden näkösyvyys on ollut keskimäärin 1,46 metriä. Ravinteista on seurattu kokonaistypen ja kokonaisfosforin pitoisuuksia. Kokonaisfosforipitoisuus on ollut päällysvedessä keskimäärin 29,3 µg/l ja alusvedessä 53,6 µg/l. Päällysveden pitoisuudet ovat pysyneet sama suuruisina, mutta alusvedessä on 1980-luvulla tullut toisinaan yli 100 µg/l pitoisuuksia. Suurin mitattu pitoisuus 160 µg/l on vuodelta 1989. Nykyiset arvot pysyttelevät alle 30 µg/l. Kokonaistyppipitoisuudet ovat päällysvedessä olleet keskimäärin 772 µg/l ja alusvedessä 1 555 µg/l. Alusvedessä pitoisuudet eivät juuri ollenkaan alita 1 000 µg/l pitoisuuksia, mutta päällysvedessä taas ei juuri ollenkaan ylitä 1 000 µg/l. Suurin pitoisuus on ollut 3 400 µg/l vuonna 1996.
Uudemmat tulokset ovat vuodesta 2000 lähtien. Nyt näkösyvyyden keskiarvo on ollut 1,56 metriä. Kokonaisfosforipitoisuudet ovat päällysvedessä olleet keskimäärin 25,5 µg/l ja alusvedessä 34,4 µg/l. Typen vastaavat luvut ovat olleet 823 µg/l ja 1 903 µg/l. Typen pitoisuudet ovat kohonneet niinkin, että 2 000 µg/l on ylittynyt useasti ja suurin arvo on ollut 3 300 µg/l.
Suuria ravinnepitoisuuksia seuraa usein kiivasta pieneliötoiminta, mikä antaa ravintoketjulle vahvan pohjan. Silloin veden happipitoisuudet alkavat alentua, kun ravinteet ja eliöstö kuluttaa sitä. Toisaalta levien yhteyttäminen myös tuottaa happea. Ennen vuotta 2000 oli happipitoisuuden kylläisyysprosentti keskimäärin päällysvedessä 84 % ja alusvedessä 23 %. Vuoden 2000 jälkeen vastaavat luvut olivat 84 % ja 33 %. Ylikylläisyyden tilanteita ei esiinny kuvinkaan usein. Happivajetta voi esiintyä syvänteiden pohjalla.
Kalastus
Vuonna 2001, 2003 ja 2004 järvellä suoritettiin verkoilla vuoden kestänyt kuukausittainen koekalastus. Silloin saatiin saaliskaloina ainakin lahna, kuha, hauki, made, ahven ja siika. Järvessä esiintyy myös järvitaimenta. Eniten saatiin lahnaa, kuhaa ja haukea. Järveen on saman raportin mukaan istutettu vuosina 2000–2007 kuhaa ja planktonsiikaa tuhansia yksilöitä kerrallaan. Istutuksia on voitu jatkaa senkin jälkeen.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Oriselän alueeseen (35.741) se kuuluu. Järven vedenpinnan korkeus on 84,2 metriä mpy, joka on sama kuin Längelmävedessä, jonne Oriselkä laskee. Järven laskujoki on kolme kilometriä pitkä Venehjoki, joka laskee Pappilanselän pohjoispäähän. Oriselkään laskee Nihuanjärvestä alkava lyhyt veneiltävä vesireitti Nihuanjokea, Saunalammia, Kartunsalmea, Laahusta, Äijästensalmea ja lopuksi Särkänsalmea pitkin Oriselän koillisrantaan. Tätä vesireittiä pitkin tulee pääosa Oriselän valuma-alueen vesistä, sillä Nihuanjärveen laskevat yläjuoksulta Taipaleenjoen ja Kooninjoen valuma-alueet. Oriselkään laskevat suoraan eräät pienemmät järvet. Sen länsirantaan laskevat Kirkkolahti ja Pikkusärkkä yhteistä ojaa myöten ja luoteispäähän Kiviniemenlampi. Sen vieressä sijaitseva Oripohjanjärvi ja pienempi Kivikarinjärvi laskevat Pehulansalmea pitkin Oriselän pohjoisrantaan. Itärannoilla sijaitsevat Onkiluodon kosteikon kaksi avovesialuetta ja kaakossa Pallaanlahteen laskeva Ansionlahti.
Historiaa
Vuoden 1855−1856 Kalmbergin kartastossa näkyy vielä Längelmäveden korkeampi ranta. Varsinainen vedenlasku oli tapahtunut jo 1830, kun Kangasalla hajosi Kaivannon kanavassa ollut sulku. Tällöin purkautuivat Längelmäveden vedet Roineeseen ja vedenpinta laski pari metriä myös Oriselällä. Onkiluoto lienee vesijättömaata tästä tapahtumasta. Samassa yhteydessä myös Kirkkolahti kuroutui kapeasuiseksi ja Ansionlahti omaksi järveksi. Ei kuitenkaan ole tarkkaa tietoa Längelmäveden silloisesta keskivedenkorkeudesta, joten aivan tarkkaa kuvaa silloisesta tilanteesta ei ole.
Vuoden 1956 peruskartassa Venehjoki kirjoitettiin muodossa ”Venejoki”. Kartoissa ei näy vedenpuhdistamoa, joka ilmaantui vasta vuoden 1986 kartan jälkeen. Kaakkoisrannassa Onkiluodon kosteikko oli vielä vuoden 1957 peruskartassa alavaa viljelymaata, joka oli renkereillä erotettu järvestä. Onkiluotoon oli kuitenkin päästetty kosteikoksi seuraavassa vuoden 1977 kartassa.
Gdańskin voivodikunta
250px|oikea|pienoiskuva|Gdańskin voivodikunnan sijainti Puolan kartalla. Gdańskin voivodikunta oli 1975–1998 yksi Puolan 49 voivodikunnasta. Se oli pinta-alaltaan 7 394 km² ja sen hallintokeskus oli Gdańsk. Gdańskin voivodikunnan alueesta tuli vuoden 1999 hallintouudistuksen tuloksena osa nykyiseen Pommerin voivodikuntaan.
Hannu Hämäläinen (pikajuoksija)
Hannu Tapani Hämäläinen (s. 30. huhtikuuta 1985 Hausjärvi) on suomalainen pikajuoksija. Hän edusti Hämeenlinnan Tarmoa ja häntä valmensi veljensä Heikki Hämäläinen.
Hämäläisellä on kahdeksan aikuisten Suomen-mestaruusmitalia. 100 metrin juoksussa hän on voittanut kultaa vuonna 2011, hopeaa vuosina 2009 ja 2010 sekä pronssia vuonna 2014 ja 2015. 4 × 100 metrin viestijuoksussa hän voitti kultaa vuonna 2010 ja hopeaa 2007 sekä pituushypyssä pronssia hallimestaruuskilpailuista 2005.
Hämäläinen kuului Suomen pronssijoukkueeseen alle 23-vuotiaiden EM-kilpailujen 4 × 100 metrin viestissä Debrecenissä 2007. Hän edusti Suomea Euroopan cupissa 100 metrillä ja 4 × 100 metrin viestissä 2007. Euroopan joukkuemestaruuskilpailuissa hän on ollut mukana 100 metrillä ja 4 × 100 metrin viestijuoksussa 2009 ja 2010. Aikuisten maaottelussa hän kilpaili ensimmäisen kerran 2009.
Hämäläinen selviytyi 100 metrillä välieriin Barcelonan EM-kilpailuissa 2010 ja juoksi ankkuriosuuden Suomen 4 × 100 metrin viestijoukkueessa, joka sijoittui seitsemänneksi suomenennätysajalla 39,29. Pariisin sisäratojen EM-kilpailuissa 2011 hän selviytyi 60 metrillä välieriin.
Maaliskuussa 2012 kerrottiin imusolmukesyövän olleen Hämäläistä edellisestä kesästä vaivanneiden terveysongelmien syynä ja todettiin sen vaativan puolen vuoden hoitojakson. Marraskuussa 2012 Hämäläinen ilmoitti harjoittelevansa jälleen tavoitteenaan paluu kilparadoille.
Vuoden 2016 Suomi–Ruotsi-maaottelussa Suomen pikaviestijoukkue voitti 4 × 100 metrin kilpailun SE-ajalla 39,25. Hämäläinen juoksi viestissä aloitusosuuden. Viesti oli samalla Hämäläisen viimeinen juoksu edustustehtävissä.
Hämäläinen on toiminut Suomen Urheiluliiton valmennuspäällikkönä. Vuonna 2020 hän aloitti Suomen melonta- ja soutuliiton toiminnanjohtajana.
Suunto
Tuomas Vohlonen patentoi nestetäytteisen kompassin valmistusmenetelmän. Maastokompassi oli Suunnon ensimmäinen tuote. Suomen sotilaat käyttivät Suunto-kompasseja talvi- ja jatkosodan aikana. Suunto on maailmanlaajuisesti suurin kompassien sekä tarkkuusinstrumenttien valmistaja.
Ydinjätehuolto
thumb|230px|Ydinjätehuoltoa Berkeley-laboratoriossa Yhdysvalloissa. Matala-aktiivinen ydinjäte muodostaa ydinjätteiden selkeän pääosan, siihen lukeutuu mm. laboratorioissa, sairaaloissa, teollisuudessa ja ydinvoiman tuotannossa käytetyt aktiivisten aineiden tahrimat työvaatteet, suojavarusteet, työvälineet, laitteet, osat ja suodattimet.
Suunto
1980-luvulla Suunto kehitti ensimmäiset sukellustietokoneensa. Tietokoneet mittasivat veden painetta, lämpötilaa ja antoivat tietoa, miten sukeltaa turvallisesti. Nykyään ne korvaavat taulukot lähes kokonaan. Suunto on nykyään globaali markkinajohtaja sukellusinstrumenttien valmistajana.
Ydinjätehuolto
Ydinjätehuollolla tarkoitetaan ydinteknisesti syntyneestä radioaktiivisesta jätteestä eli ydinjätteestä huolehtimista. Ydinjätteitä syntyy siellä missä radioaktiivisia aineita hyödynnetään eli sairaaloissa, tutkimuslaitoksissa, teollisuudessa, maanviljelyssä, jopa eräissä kulutustavaroissa ja ennen kaikkea ydinvoiman tuotannossa. Radioaktiivisten aineiden käytölle on tyypillistä, että pienet ainemäärät riittävät tavoitellun vaikutuksen aikaansaamiseen. Siten myös yhteiskunnassa syntyvien ydinjätteiden määrät ovat hyvin vähäisiä suhteessa muihin jätteisiin tai ongelmajätteisiin.
Suunto
1990-luvulla elektroninen tekniikka oli kehittynyt niin paljon, että oli mahdollista suunnitella ranteessa pidettävä laite, jonka avulla voitiin mitata korkeutta, säämuutoksia, lämpötilaa, kellonaikaa sekä suuntaa – tämä laite oli Suunto Vector.
Ydinjätehuolto
Ydinjätteiden luokittelu
Ydinjätteillä tarkoitetaan ydinteknisesti, eli ihmisen toiminnan kautta, syntyneitä radioaktiivisia jätteitä. Ydinlaitosten jätteille on asetettu niin tiukat radioaktiivisuusrajat, että jotkin luonnossa esiintyvät aineet (muun muassa eräät kivilajit) olisivat ydinlaitoksissa matala-aktiivista ydinjätettä. Jotkin ydinjätteet on mahdollista kierrättää, esimerkiksi käytetystä ydinpolttoaineesta 95 % voidaan periaatteessa palauttaa polttoainekiertoon jälleenkäsittelyn jälkeen niin sanottuna MOX-polttoaineena. Ydinjätteeksi ei lasketa eräitä kulutustavaroita, kuten palovaroittimia, vaikka ne sisältävät radioaktiivista ainetta (Amerikium-241). Näin on koska palovaroittimien sisältämät aktiiviset aineet ovat määrältään vähäisiä ja tukevasti kapseloituja. Tietyn materiaalin luokittelu ydinjätteeksi riippuu siis sen määrästä, radioaktiivisuudesta ja sijainnista.
Suunto
Suunnon urheiluinstrumenteissa kellomainen ulkonäkö ja toimivuus yhdistyvät tiettyä urheilulajia varten suunniteltuihin tietokoneisiin. Vuonna 2007 Suunnon palveluksessa oli yli 500 henkilöä eri puolilla maailmaa, ja yrityksen tuotteita viedään yli 100 maahan.
Ydinjätehuolto
Matala- ja keskiaktiiviset jätteet
Matala- ja keskiaktiivisiin jätteisiin kuuluvat muun muassa heikosti radioaktiiviset aineet tai aktiivisten aineiden tahrimat työvaatteet, suojavarusteet, työvälineet, laitteet, osat sekä suodattimet ja suodatusjätteet. Näitä on määrällisesti suurin osa ydinjätteestä, mutta niiden sisältämä radioaktiivisten aineiden määrä on vähäinen ja siten ne eivät ole suuri uhka turvallisuudelle. Suurimmassa osassa jätteistä niiden sisältämien radioaktiivisten aineiden puoliintumisaika on niin lyhyt, että jätteet yksinkertaisesti varastoidaan odottamaan radioaktiivisuuden häipymistä omia aikojaan. Kun aktiivisuus on laskenut tarpeeksi, jätteet kierrätetään tai toimitetaan tavalliseen jätehuoltoon. Ne jätteet, joiden kohdalla odottaminen kestäisi liian pitkään – noin vuosisadan tai enemmän – säilytetään vartioiduissa varastoissa tai loppusijoitetaan paikkaan jossa vartiointi ei ole tarpeen, yleensä suljettuun kallioluolaan.
Suunto
Elokuvassa 127 tuntia päähenkilö Aron Ralston (James Franco) käyttää Suunnon ranneketta, jota hän aika ajoin vilkuilee. thumb|250px| Suunnon rannetietokone t6c
Ydinjätehuolto
Korkea-aktiiviset jätteet
thumb|230px|Korkea-aktiivisen ydinjätteen loppusijoituskapseli. Korkea-aktiivista jätettä on kaikesta ydinjätteestä pienin määrä, mutta sen säilytys vaatii turvallisimmat järjestelyt. 230px|thumb|[[Olkiluodon_ydinvoimalaitos|Olkiluoto 3 ydinvoimalaitos, tuottaa vuosittain 32 tonnia uraanioksidia ja fissiotuotteita (esim. plutonium) sisältävää jätettä, eli kuvassa havainnollistetun harmaan suorakulmion verran. Tämän korkea-aktiivisen jätemäärän loppusijoitukseen tarvitaan Posivan mukaan 44 sylinterinmuotoista loppusijoituskapselia vuodessa.]] Korkea-aktiivinen ydinjäte on pääasiassa käytettyä ydinpolttoainetta. Sen määrä (tilavuus) on selvästi pienempi kuin matala- ja keskiaktiivisen jätteen, mutta se sisältää pääosan ydinvoimalan tuottamasta kaikesta radioaktiivisuudesta. Korkea-aktiivisen ydinjätteen radioaktiivisuus on siis hyvin suuri ja jäte tarvitsee jatkuvaa jäähdytystä sekä tehokkaan säteilysuojauksen. Lämpöä tuottavat pääasiassa keskipitkän puoliintumisajan radioaktiiviset aineet: Cesium-137 ja Strontium-90. Käytetyn ydinpolttoaineen aktiivisuus laskee alkuvaiheessa nopeasti: Jo ensimmäisenä vuonna reaktorista poiston jälkeen aktiivisuus on laskenut 99 prosenttia, mutta jäte on edelleen voimakkaan radioaktiivista. Käytetyn polttoaineen säilytys ja käsittely muuttuu aktiivisuuden laskun myötä koko ajan helpommaksi. Välivarastoinnin tarkoituksena on odottaa että aktiivisuus laskee käytetyn polttoaineen käsittelyn helpottamiseksi ydinjätehuollossa.
Mitä pitkäkestoisempi puoliintumisaika aineella on, sitä alhaisempi on sen radioaktiivisuus. Korkea-aktiivinen ydinjäte sisältää myös puoliintumisajaltaan pitkäkestoisia radioaktiivisia alkuaineita, kuten Plutonium-239, Cesium-137 ja Teknetium-99. Jos tavoitteena on saavuttaa jälleen luonnonuraanin aktiivisuus, kestää siinä noin kaksisataa tuhatta vuotta.
Kierrätys ja loppusijoitus
Käytetyn ydinpolttoaineen jätehuoltoon on esitetty lukuisia erilaisia ratkaisuja. Noin 95 prosenttia käytetystä polttoaineesta voidaan kierrättää jälleenkäsittelyllä, ja kierrätetäänkin jo nyt käytännössä mm. Ranskassa ja Japanissa. Vaikka monet maat kierrätystä tekevätkin, Fennovoiman ydintekniikkajohtaja Juhani Hyvärinen pitää sitä taloudellisesti kannattamattomana. Geologinen loppusijoitus on käytännössä muodostunut merkittävimmäksi ratkaisuksi ydinjätehuoltoon. Yhdistyneiden kansakuntien alaisen Kansainvälisen atomienergiajärjestön, OECD:n ydinenergiajärjestö NEA:n, ja Euroopan yhteisöjen yhteinen kanta on, että
Vuodesta 1978 NEA on koonnut yhteen jäsenmaitaan edustavista asiantuntijoista ydinjätehuoltokomitean (Radioactive Waste Management Committee, RWMC) kehittämään ydinjätehuollon suuntaviivoja. RWMC:n mukaan alan asiantuntijoiden parissa vallitsee laaja yhteisymmärrys siitä, että loppusijoituksen suunnittelulla voidaan saavuttaa riittävä turvallisuustaso pitkälle tulevaisuuteen ja että ydinsähköstä hyötyneiden sukupolvien velvollisuus on toteuttaa ydinjätehuolto kestävällä tavalla. Asiantuntijoiden luottamus geologisen loppusijoitukseen on jäsenmaissa vahvistettu lukuisissa kansallisissa turvallisuusselvityksissä ja ympäristölupaprosesseissa. RWMC myös tunnistaa yhtä suopean suhtautumisen olevan harvinaisempaa vähemmän asiaa tuntevien parissa.
Myös YK:n Agenda 21 -ohjelmajulistuksessa kannustetaan jäsenmaita keskittymään geologisen loppusijoituksen tutkimiseen sen ympäristö- ja turvallisuusetujen vuoksi. Toistaiseksi käytetyn polttoaineen loppusijoitusta ei ole vielä toteutettu missään, mutta loppusijoitushankkeita on käynnissä useissa maissa, muun muassa Ranskassa, Yhdysvalloissa, Saksassa, Ruotsissa ja Suomessa. .
Loppusijoituksen ei nimestään huolimatta tarvitse olla lopullista, vaan mikäli jostain syystä käytetty polttoaine halutaan hakea takaisin, se onnistuu. Mahdollinen syy voisi olla esimerkiksi jäljellä olevan uraanin palauttaminen polttoainekiertoon, onhan 95 % käytetystä ydinpolttoaineesta mahdollista kierrättää jälleenkäsittelyllä.
Ydinvoimaa vastustavat järjestöt Greenpeace ja Suomen luonnonsuojeluliitto vastustavat ydinjätteen geologista loppusijoitusta Olkiluotoon vedoten ydinjätevarastojen mahdolliseen vuotoriskiin pohjaveden kautta. Myös geologian professorit Matti Saarnisto ja Nils-Aksel Mörner vastustavat ydinjätteen loppusijoitusta Olkiluotoon geologisin perustein. Heidän näkemyksensä mukaan Olkiluodon alueen murroskohtien rikkoma ja liikkeessä oleva kallio aiheuttaa vaaraa pitkän ajan kuluessa ydinjätteen loppusijoituksen turvallisuudelle. Lisäksi ydinjätteen loppusijoitus on aiheuttanut kiistaa laajalti Suomen ulkopuolella, muun muassa Yhdysvaltain suunnitteleman Nevadan Yucca Mountainin loppusijoituslaitoksen yhteydessä. Mielipidemittausten mukaan suurin osa osavaltion asukkaista vastustaa hanketta. Yhdysvaltain energiaministeriön vuonna 2006 julkaiseman raportin mukaan laitoksen suunnittelun yhteydessä on myös ilmennyt epäselvyyksiä. Tämän vuoksi energiaministeriö on antanut laitoksen turvallisuuteen liittyvän tieteellisen tutkimuksen ulkopuolisen tutkimuslaitoksen arvioitavaksi.
Luonnon radioaktiiviset aineet
Ydinlaitoksissa syntyvän jätteen lisäksi ydinenergian tuotantoon liittyy luonnon radioaktiivisten aineiden käsittelyä, lähinnä kaivostoiminnassa ja ydinpolttoaineen valmistuksessa. Kaivostoimintaan tai polttoaineen valmistukseen ei liity ydinreaktioita, joten ne eivät voi synnyttää radioaktiivisuutta, mutta sen sijaan ne voivat siirtää luonnossa jo olevaa radioaktiivisuutta paikasta toiseen. Uraani esiintyy yleensä kivilajeissa, jotka sisältävät keskimääräistä enemmän luonnollisia radioaktiivisia aineita. Mikäli kaivostoimintaa harjoitetaan tavalla jossa kiveä louhitaan merkittävästi, nämä jäävät malmin erotuksesta yli jäävään sivukiveen jonka varastointi täytyy järjestää turvallisesti. Tavallisen uraanikaivoksen jätteet eivät kuitenkaan merkittävästi eroa muiden metalli- tai kivihiilikaivosten jätteistä. Aihetta käsitellään laajemmin artikkelissa uraanikaivos.
Ydinvoimateollisuutta suurempia määriä heikosti radioaktiivisia jätteitä syntyy muualla yhteiskunnassa: EU:n alueella maatalous, rakentaminen, öljyn- ja kaasuntuotanto, hiilen ja turpeen poltto, jätevesien puhdistus ja muu ihmisen toiminta synnyttävät vuosittain kymmeniä miljoonia tonneja luonnon radioaktiivisuutta sisältäviä jätteitä, jotka ylittävät radioaktiivisuudeltaan matala-aktiivisten ydinjätteiden vapaarajan. Määrä on huomattavasti suurempi kuin ydinvoimateollisuuden jätteiden määrä. Näitä ei yleensä kuitenkaan eristetä, käsitellä ja loppusijoiteta ydinjätteen tavoin koska ne eivät ole syntyneet ydintekniikan käytössä.
Suomi
Suomessa Posiva Oy valmistelee ydinjätteen loppusijoitusta Onkalo-luolastoon Eurajoen Olkiluotoon.
HMS Bellerophon (1907)
HMS Bellerophon oli Britannian kuninkaallisen laivaston Bellerophon-luokan taistelulaiva.
Valmistus
Alus tilattiin Portsmouthin telakalta, missä köli laskettiin 6. joulukuuta 1906. Alus laskettiin vesille 27. heinäkuuta 1907 ja otettiin palvelukseen 20. helmikuuta 1909.
Palvelus
Palvelukseen otettaessa alus liitettiin Kotilaivaston 1. taistelulaivaviirikköön. Taisteluristeilijä HMS Inflexible törmäsi 26. toukokuuta 1911 Bellerophoniin, joka ei kärsinyt vakavia vaurioita.
Ensimmäisen maailmansodan syttyessä alus siirrettiin 1. elokuuta 1914 Suureen laivaston 4. taistelulaivaviirikköön. Siirtyessään Scapa Flowhon ankkuripaikalleen Bellerophon törmäsi SS St. Clairiin 27. elokuuta Orkneysaarten edustalla. Alus ei kuitenkaan saanut merkittäviä vaurioita. Bellerophon oli huollossa Portsmouthissa toukokuussa 1915.
Vuonna 1916 alus otti osaa Skagerrakin taisteluun, jossa se käytti 62 kappaletta 12 tuuman kranaatteja ja siihen ei osuttu yhtään kertaa. Kesäkuusta syyskuuhun 1917 alus oli kontra-amiraali Robert Keyesin lippulaiva ja myöhemmin kontra-amiraali Douglas Nicholsonin lippulaiva. Bellerophon ei osallistunut toimintaan itäisellä Välimerellä 1918.
Alus siirrettiin rauhan teon jälkeen Sheernessin reserviin tykistön koululaivaksi. Alus myytiin romutettavaksi marraskuussa 1921 ja romutettiin paria vuotta myöhemmin.
WRC 4: FIA World Rally Championship
WRC 4: FIA World Rally Championship on Milestonen kehittämä ja Bigben Interactiven julkaisema ajopeli Windowsille, PlayStation 3:lle, PlayStation Vitalle ja Xbox 360:lle. Se julkaistiin 25. lokakuuta 2013.
Unreal Tournament 2003
Unreal Tournament 2003 (UT2003) on vuonna 2002 julkaistu FPS-peli, jonka kehitti Digital Extremes ja julkaisi Atari. UT2003 on jatko-osa pelille Unreal Tournament ja sille on ilmestynyt jatko-osa Unreal Tournament 2004. UT2003:n demoa ladattiin viiden päivän aikana 1,2 miljoonaa kertaa, mikä siihen aikaan teki siitä yhden ladatuimmista demoista.
Ystävän laulu (Erkki Junkkarisen albumi)
Ystävän laulu on Erkki Junkkarisen albumi vuodelta 1989. Kyseessä on Junkkarisen ensimmäinen levy lähes kymmenen vuoden tauon jälkeen. Kappaleet sovitti Pauli Granfelt, jonka studio-orkesteri soittaa levyllä. Albumin nimikkokappaleen on säveltänyt venäläinen Vladimir Vysotski ja suomeksi sanoittanut Juha Vainio. Kappale ilmestyi jo muutamia vuosia aiemmin Arja Saijonmaan esittämänä.
Vari (mittayksikkö)
Vari (tunnus var, engl. volt-ampere reactive) on sähkötekniikassa yleisesti käytössä oleva loistehon yksikkö. Loisteho kuvaa vaihtovirtapiirissä tapahtuvaa energian varastoitumista piirin kapasitiivisiin ja induktiivisiin elementteihin. SI-yksiköissä 1 var = 1 V·A, mikä vastaa dimensionaalisesti tehon yksikkö wattia. Vari ei ole yleisen paino- ja mittakonferenssin vahvistama SI-yksikkö, vaan sähköalan kansainvälisen standardointijärjestön IEC:n vuonna 1930 hyväksymä erityisnimi volttiampeerille.
Sähkötekniikassa eroa piirin pätötehon, näennäistehon ja loistehon välillä korostetaan käyttämällä niille eri yksiköitä. Pätötehon yksikkönä käytetään wattia (W), näennäistehon yksikkönä volttiampeeria (V·A) ja loistehon yksikkönä varia (var).
Sääksjärvi (Orivesi)
Sääksjärvi on Pirkanmaalla Oriveden Untavalla sijaitseva järvi.
Maantietoa
Järven pinta-ala on 40 hehtaaria, se on 2,6 kilometriä pitkä ja 850 metriä leveä. Vaikka järven ulkomitat ovat suuret, on järvi kapea ja muodoltaan mutkainen. Suurin leveys on alle 400 metriä, mutta siinäkin järven yhtenäisyyttä rikkoo Isosaari, joten suurimmaksi leveydeksi voidaan ilmoittaa 250 metriä. Järvi on L-kirjaimen muotoinen ja sillä on seitsemän saarta. Kirjaimen sakaran muodostaa Juurakonlahti, joka työntyy etelään Juurakkosalmen länsipuolella. Lahdella sijaitsevat Pitkäsaari, jolla on pituutta 220 metriä, ja kallioinen pienempi saari. Juurakkosalmen itäpuolella aukeaa leveämpi järven osa, jota täplittävät Untavansaaret. Suurin Untavansaari on 140 metriä pitkä ja sen läheltä löytyy kaksi pienempää saarta. Järvenosan itäpäässä on yli 20 metriä leveä salmi, jonka itäpuolella avautuu levein järvenosa. Siinä sijaitsee Isosaari ja pienempi saari. Saarien ympärillä on kapeat salmet ja Potaskanlahti. Molemmissa saarissa on rakennuksia. Järvenosa loppuu 30 metriä leveään Uitinsalmeen, jonka takana järvi jatkuu varsin kapeana lahtena. Järven rantaviivan pituus on 10,4 kilometriä ja sen rannat ovat pääasiassa metsämaata. Järven pohjoisrannalla sijaitsee Untavan kulmakunta, jonka kautta kulkee yhdystie 3381, joka on Teiskon ja Oriveden keskustaajaman välinen tie. Järvellä on kolme kiinteää taloutta ja sen rannoille on rakennettu 30 vapaa-ajan asuntoa.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Taipaleenjoen alaosan alueeseen (35.743) se kuuluu. Järven vedenpinnan korkeus on 143,3 metriä mpy. Siihen on johdettu kahdeksan suo- tai metsäojaa. Osa niistä ovat pikkujärvien laskuojia. Rajalammi laskee Juurakkolahteen, Meiningit ja Syväjärvi laskevat järven etelärantaan ja Iso-Miekka ja Pikku-Miekka laskevat järven itäpäähän. Järveen tulee 300 metriä pitkä oja Enonjärvestä, jonka vedenpinta on samalla tasolla Sääksjärven kanssa. Enonjärvi kuuluu Enojärven valuma-alueeseen (35.744). Sääksjärven 500 metriä pitkä laskuoja lähtee sen itäpäästä ja se laskee Isoon Naarasjärveen. Vesireitti jatkuu eteenpäin Taipaleenjokena Myllyjärven kautta Nihuanjärveen.
Historiaa
Vuoden 1957 peruskartassa Untavassa sijaitsi kansakoulu ja kahdeksan kiinteää tilaa. Raivatut peltoalat olivat sirpalemaisia eikä suuria peltopalstoja esiintynyt silloin, mutta myöhemmin muodostui muutama palsta. Karttapaikan rinnevarjostustyökalulla näkyy rantoja kiertävä tasanne, joka voisi johtua järvenlaskusta. Itäpään salmen nimi Uitinsalmi saattaa johtua tukinuitosta, joka selittäisi vedenpinnan alenemisen, koska lasku-uomia usein perattiin uittoa varten. Uitosta on kartassa merkintä Myllykylässä, missä on Kiponojan kohdalla merkintä uittoruuhesta. Järvenlaskusta ei ole dokumenttia, joten siihen tulee suhtautua varauksella.
Postkolonialistinen kirjallisuus
thumb|Kartta Euroopan ja USA:n siirtomaista vuodelta 1945 Postkolonialistisella kirjallisuudella tarkoitetaan kirjallisuutta ja tekstejä, jotka ovat osa kolonialistista diskurssia, tai jotka ovat syntyneet reaktiona tähän diskurssiin. Kolonialismia on esiintynyt läpi maailmanhistorian, mutta nykyinen postkolonialistinen kirjallisuus ja kritiikki keskittyy nimenomaan "uuden imperialismin" synnyttämiin ilmiöihin. Postkolonialistinen kirjallisuus on siis suurilta osin kirjallisuutta, joka liittyy ennen kaikkea useiden eurooppalaisten valtioiden 1800- ja 1900-luvuilla harjoittamaan siirtomaapolitiikkaan ja sen seurauksiin.